Motorfietsryer sterf in ongelukFoto: ER24 ŉ Woordvoerder van ER24, Vanessa Jackson, sê die ongeluk het Saterdag in De Villiers-rylaan plaasgevind. Die motor was glo op pad om by ŉ hoërskool stil te hou toe die motorfiets glo in die bestuurder se kant vasgery het. Die bestuurder van die motorfiets is op die toneel dood. Hy was glo in sy 30’s. Die bestuurder van die motor, ŉ 44-jarige vrou, was in die wrak vasgekeer weens die skade aan die kant van die motor. Die vrou is op die toneel behandel voor sy na ŉ nabygeleë hospitaal vervoer is vir verdere behandeling.